Innkalling til Halvårsmøte mandag 4. november kl. 18:00
2019-11-04 18:00 - 21:00 (Europe/Oslo) | Oslo MET, Pilestredet 35, OSLO, OSLO, 0166
Det innkalles til Oslospeidernes ordinære halvårsmøte mandag 04. november 2019 klokken 18:00 i Pilestredet 35, Ellen Gleditschs hus, rom PI460, 0166 OSLO. Alle medlemmer over 15 år inviteres til å delta. Dørene åpner 17:45.
Påmelding ønskes mottatt til kontor@oslospeiderne.no senest 25. oktober.
Det blir som alltid matservering ved starten av møtet i form av pizza. Allergier og matpreferanser må sendes med påmeldingen.
Saksliste finner dere her!
Her er også linker til sakspapirer, budsjetter og terminliste!

Trinn 2 kurs 1-3 november
2019-11-01 19:00 - 2019-11-03 15:00 | Drøbak speiderhytte, Oberst Eriksens vei 50, Drøbak, 1445
Trinn 2 kurs flyttes til Follo grunnet for få påmeldte!
Dette er andre kurset i grunntreningen for speiderledere.
Trinn 2: Speiderprogrammet i egen enhet vil lære deg metoder, verktøy og hjelpemidler til langtidsplanlegging av speiderarbeidet med utgangspunkt i speiderprogrammet. Trinn 2 vil også lære deg hvordan du kan tilpasse speiderarbeidet i egen enhet. I tillegg vil du få en grundigere innføring i speidermetoden så du kan bruke denne aktivt i speiderarbeidet.
Vi tar for oss temaer som hvordan du kan tilpasse speiderprogrammet til din enhet, speidermetoden, veiledning, konflikthåndtering, utarbeide en langtidsplan, progresjon hos speiderne og erfaringslæring.
Forutsetningen for å delta er at du har gjennomført Trinn 1. Er det lenge siden du har tatt trinn 1, er det fint om du repeterer Introkurset, et selvstudium som finnes her: https://speiding.no/laer-ledelse/vaere-speiderleder/slik-blir-du-speiderleder
Stedet for kurset blir avklart snart.
Påmeldingsfristen er 20. oktober. Der plass til ca. 20 deltakere. Påmelding finner dere her!
Hvis dere får problemer med påmelding, kan dere kontakte Martin direkte (se under), eller sende en mail til: kontor@oslospeiderne.no
Kontaktperson: martin.olaisen@speiding.no
Info: https://www.facebook.com/events/521548865263259/

Ferskenkurs "Førstehjelp for speiderledere"
2019-10-17 19:30 - 21:30 | Vestgrensa 15, Vestgrensa Speiderhus, OSLO, OSLO, 0851
Dette kurset er spesialutviklet for speideren, og er et supplement til «Nasjonalt Grunnkurs i førstehjelp.» vi kommer derfor IKKE til å gjennomgå bl.a. hjerte lunge redning.
Mål for kurset er at du skal bli tryggere på å håndtere hendelser på tur med litt førstehjelpkunnskap på veien.
Vi kommer til å gå igjennom de vanligste hendelsene / skadene vi kan oppleve på tur, hva gjør vi med dem og i tillegg se på hva førstehjelpsskrinet faktisk bør inneholde.
Sted: Vestgrensa Speiderhus, Vestgrensa 15.
Tid: 1930-2130. (Vi vil servere en lett kveldsmat fra 19:00 )
Du kan melde deg på her!
Påmelding innen torsdag 10 oktober.
Det er 15 plasser på dette kurset og er åpent for ledere og rovere.
Kontaktperson: Ellen Margrethe Pihl Konstad
Telefon: 476 34 854

Speiderhytteturen 2019
2019-10-12 09:00 - 2019-10-13 17:00
Andre helg i oktober (12-13 oktober) åpner mange speiderhytter i Østmarka dørene og inviterer på besøk. Samtidig inviterer Oslospeiderne til storsamling på hytta Blåhaug nær Sandbakken. Her er det mange muligheter for speiderpatruljer som vil på tur denne helga.
Arrangementet er åpent for alle, både speidere og andre, men for speiderne legger vi opp til «Patruljen på tur».
Speiderne (patruljene) kan planlegge sin egen tur – og velge blant flere ulike turforslag, avhengig av om de har ambisjoner om å besøke alle hyttene, eller noen favoritter. Naturlig startsted er enten fra parkeringsplassene på Skullerud, Sandbakken, Bysetermosen eller Krokhol.
Alle hyttene vil være åpne fra lørdag kl. 09.00 til Søndag kl.16.00
Det er i år enda flere hytter enn tidligere og man kan gå ulike ruter, totalt 15 speiderhytter er nå med.
Sjekk ut: speiderhytteturen.no. der ligger det forslag til ulike turer, hvis man ikke ønsker å gå hele turen fra enten Bysetra til Oterstua eller motsatt.
Sett av helgen allerede nå.
Vertskapet på hyttene byr på kaffe og saft, og noen av hyttene byr på boller, kjeks, pølser eller annet som er godt når man er på hyttebesøk. Alle hyttene har bålplass der du også kan grille medbrakt.
Det vil være merker for hver hytte man besøker. Hyttene som er mulig å besøke på turen er; Bysetra (Bøler), Arnebo (Bekkelaget KFUM/KFUK), Speiderbo (Bryn KFUK), Totemkoia (Nordseter FSK), Pølsebua (Manglerud), Blåhaug (Oslospeiderne), Torsmosen (1.Bekkelaget), Sølvstua (1. Nordstrand), Tårnet (2. Nordstrand 2), Oterstua (1. Nordstrand) og Kløverrabben (Oslo KFUM/KFUK).
Det vil være et felles arrangement med leirbål på Blåhaug lørdag kveld – der alle patruljer er hjertelig velkommen. Husk turutstyr til overnatting. Ledere anbefales å sette opp ruten sammen med patruljene på forhånd.
Det er viktig at patruljene melder seg på til: monicaholst@live.no innen 30. september. Se vedlegg!
Man kan også følge «Speiderhytteturen» på facebook
Vel møtt til en flott tur i Østmarka.

Trinn 0 kurs
2019-10-10 16:00 - 21:00
Trinn 0 er kurset for å gjøre nye ledere kjent med speidingens bakgrunn, viktige kjennetegn og prinsipper, samt og gi dem forståelse av hva speiding er og hva det innebærer å være leder i Norges speiderforbund. Den siste kvelden avsluttes med signering av lederkontrakten og opptagelse som leder i kretsen.
Kurset gjennomføres på Bøler begge kveldene, oppmøte er på Speiderhuset til Bøler speidergruppe på Haraløkka.
Spesielt i år er smittevernsituasjonen. Aktivitetene vil så langt det er mulig foregå patruljevis, og ute. Det vil bli lagt til rette for hyppig håndvask og bruk av håndsprit, og desinfeksjon av berøringsflater. Det er satt en grense for antall deltagere til 24 personer.
Dette er et kort, men interessant kurs som markerer starten på grunntreningen som leder i Norges Speiderforbund og som gjør deltagerne til godkjente ledere etter gjennomføring.
Det er Ledertrenerpatruljen i Oslospeiderne som er arrangør.
Påmelding finner dere her!
Andre detaljer kan dere også finne under kurspåmeldingen på minspeiding.no
Kurset er delt opp på 2 kvelder 10/10 og 13/10. Tidspunkt for oppmøte er 19:00 torsdagen og kl. 18:00 søndagen. Begge dager varer til ca 22:00.
Første kvelden er inne, så husk skrivesaker.
Andre kvelden deltar vi på Donsaften på Sarabråten hvor vi tar deltakerne opp som ledere. Husk å trene på speiderløftet. For mer informasjon om Donsaften, se her!
Kursleder for Lederstart og Ledersamtalen er;
Marius Markussen
Tel: 991 01 666
Håper vi sees på kurs!

Patruljeførerkurs - Peff 1
2019-09-20 19:00 - 2019-09-22 15:00
Patruljeførerkurs Peff 1 arrangeres 20-22 september 2019 på Krakosseter i Nittedal. Oppmøte ved Nittedal kirke (Kirkeveien 121, 1480 Slattum) fredag klokka 19:00. Henting på samme sted søndag klokka 15:00.
Peff 1 er kurset der du som patruljefører skal lære å planlegge og gjennomføre et patruljemøte, hvordan vi bruker treningsprogrammet i speideren, og litt om hva patruljen er, og hvorfor patruljesystemet er viktig. Dette er et lite fysisk krevende kurs, men det inneholder alltid gåing med sekk for å komme inn til kursstedet. Kurset begynner fredag kveld og avsluttes søndag ettermiddag. På Peffkurs 1 sover patruljene inne 2 netter. Deltakerne skal gå patruljevis inn til hytta, så det er viktig å kle seg for forholdene og pakke i sekk. Husk notatbok og penn/blyant. I tillegg må deltakerne ha med overnattingsutstyr for 2 netter på hytte. Vi skal være mye ute, så ta med klær for alle forhold.
Kurset ordner med varmmat og brød, men deltakerne blir bedt ta med pålegg til eget bruk, ca. 4 måltider. Dette kommer frem i påmeldingen. Fellesutstyr blir utlevert fra Ledertrenerpatruljen. For å lage et godt kurs, så er det flere faktorer vi ønsker. Det må være minimum nok deltakere til 2 patruljer, og det bør være deltakere fra ulike grupper. Dette er viktig for å skape den erfaringsoverføringen som er en viktig del av kurset. Hver patrulje får en dedikert veileder som følger patruljene gjennom alle aktene og aktivitetene på kurset. Hvem kan delta: Vi ønsker ikke å gå ut med en konkret aldersgrense da det er svært ulike behov og løsninger i troppene. Det blir derfor et spørsmål om modenhet. Deltakeren må evne å delta i grupper der de ikke kjenner alle, må være villig til å delta i patruljen som Peff, Ass og Patruljemedlem. Oslospeiderne dekker alle kursutgifter for egne medlemmer. Eksterne påmeldte koster kr 500,-.
Det er Ledertrenerpatruljen i Oslospeiderne som er arrangør.
Påmelding finner dere her!
Frist for påmelding er 13. september.
Andre detaljer kan dere også finne under kurspåmeldingen på minspeiding.no
Dette må medbringes på tur/kurset:
• Notatblokk og blyant
• Speiderskjerf
• Innesko
• Pålegg til 4 måltider
• Bestikk, kopp og tallerken
• Turutstyr for overnatting 2 netter i hytte
• Klær og skift for mye aktivitet både inne og ute
• Kniv, lykt og godis
Innholdet er i henhold til vedlagte kursplaner. Avvik på rekkefølgen vil forekomme. Disse ligger åpent på Speiding.no
For spørsmål ta kontakt med
Kursleder
Asbjørn Aursjø
916 09 152

Gruppe og enhetsledersamling 19/9-19 på Forbundskontoret
2019-09-19 19:00 - 21:00 | Oslospeiderne, St. Olavs gate 25, Oslo, Norge
Kretsstyret ønsker å invitere alle gruppe- og enhetsledere i Oslospeiderne til en hyggelig og produktiv samling.
Tema for samlingen vil være;

Speidersjefen kommer og forteller litt om NSF i dag og i morgen
Presentasjon av tiltak for vekst innad i gruppene
Innspill til terminlisten 2020

Tid: Torsdag 19. september kl. 19.00-21.00
Sted: Forbundskontoret, St. Olavs gate 25
Påmelding: Innen torsdag 12. september

Dugnad Blåhaug søndag 15. september
2019-09-15 10:00 - 18:00
Vi arrangerer dugnad på Blåhaug søndag 15. september. Vi håper så mange som mulig har anledning til å delta på dette. Drop-in er også en mulighet hvis du bare har mulighet til å delta noen timer!
Dette ønskes utført:

Rengjøring
Male vinduer
Kløyve ved
Diverse småjobber (kommer mer info etterhvert).

Friluftslivets uke 2019 fra 31. august – 8. september.
2019-08-31 08:00 - 2019-09-08 19:00
Bli med på Norges største friluftsfest!
Fra lørdag 31.august til søndag 8. september er det Friluftslivets uke, med arrangementer og aktiviteter over hele landet.
Sjekk ut hva som skjer der du bor på: https://friluftslivetsuke.no/alle-aktiviteter/.
(Obs! Aktivitetskalenderen oppdateres hele tiden, og det vil fylles på med arrangementer og aktiviteter i kalenderen helt frem mot Friluftslivets uke)
Friluftslivets uke åpner med den landsdekkende sove-ute-aksjonen #nattinaturen lørdag 31.august, før det er Friluftslivets dag og Kom-deg-ut-dagen i store deler av landet søndag 1. september.
Gjennom hele Friluftslivets uke foregår det små og store aktiviteter, arrangementer og turer over hele landet. Mer informasjon om hva som skjer i ditt fylke finner du på: https://friluftslivetsuke.no/alle-aktiviteter/.
Friluftslivets uke arrangeres av paraplyorganisasjonen Norsk Friluftsliv og våre 17 medlemsorganisasjoner: 4H Norge, Den Norske Turistforening, Forbundet KYSTEN, KFUK-KFUM-speiderne, KRIK, Norges Jeger- og Fiskerforbund, Norges Klatreforbund, Norges Padleforbund, Norges Røde Kors, Norsk kennel Klub, Norges Turmarsjforbund, Norges speiderforbund, Syklistenes Landsforening, Skiforeningen, Det norske Skogselskap, Norsk Orientering og Norges Seilforbund.
Men også friluftsråd, kommuner, lokale lag og foreninger, FNF og frivilligsentraler står for mange av arrangementene og aktivitetene.
Men absolutt alle er invitert til å arrangere aktiviteter og arrangementer i Friluftslivets uke! Er du arrangør? Registrer til arrangement og finn materiell her: https://friluftslivetsuke.no/

LNU Aktivitetsstøtta – Herreløs arv
2019-05-01 08:00 - 16:00
LNU Aktivitetsstøtta – Herreløs arv er en støtteordning hvor organisasjoner kan søke om mellom 50.000 og 400.000 kroner til prosjekter og aktiviteter retta mot barn og unge. Les mer om hvordan dere kan få støtte og hvordan dere søker her!
Søknadsfrist: 1. mai.

Strandryddeuka 29/4-5/5-19
2019-04-29 08:00 - 2019-05-05 16:00 | OSLO, OSLO, Norge
Strandryddeuka starter mandag 29. april og avsluttes søndag 5. mai.
Vi oppfordrer alle speidere og/eller speidergrupper til å sette av en dag denne uken, gjerne som del av et gruppemøte, til å gjøre en innsats for klimaet.
For mer informasjon om Strandryddeuka, se her!
For generell informasjon om mikroplast, les her!

Kurs i rekruttering og synlighet!
2019-04-09 09:00 - 11:30 | Kurslokale, Øvre Slottsgate 2B, Oslo, Oslo, 0157
Velkommen til kurs i rekruttering og synlighet i regi av Frivillig.no!
Mange frivillige organisasjoner ønsker seg flere frivillige i 2019. Hvordan kan digitale verktøy og en god plan for rekruttering bidra til at vi når nye folk, og at flere melder seg som frivillige i årene som kommer? Frivillig.no ved organisasjonskonsulent Nancy Herz snakker inkludering og rekruttering til organisasjonene. Kommunikasjonsrådgiver Birgitte Heneide snakker om synlighet og hvordan organisasjonene kan bruke digitale plattformer på en aktiv måte. Lær hvordan dere kan få flere frivillige med Frivillig.no.
Kom å bli inspirert og bidra med din erfaring. Det settes av tid til diskusjoner mellom organisasjonene. Se Facebook: https://www.facebook.com/events/785257571859194/
Åpent for alle lag og foreninger, vi serverer kaffe, te, frukt og boller.
Sted: Øvre Slottsgate 2B, møterom i 1. etasje. Tilgang med rullestol gjennom Nedre Slottsgate.
Tid: Tirsdag 9. april, kl. 09:00-11:30
Pris: Gratis (påmelding): https://bit.ly/2TNNM29
Ta med: Skrivesaker

Markakonferansen Markaloven 10 år
2019-04-02 09:00 - 18:30 | Voksenåsen Hotell og Konferanse, Ullveien 4, Oslo, Oslo, 0791
Oslo og Omland Friluftsråd ber deg holde av 2. april 2019 for å være med på å markere Markaloven-jubileet ved å delta på Markakonferansen «Markaloven 10 år» med påfølgende sosialt samvær.
Markaloven trådte i kraft i 2009 og har som formål å «fremme og tilrettelegge for friluftsliv, naturopplevelser og idrett. Loven skal sikre Markas grenser og bevare et rikt og variert landskap og natur- og kulturmiljø med kulturminner. Det skal samtidig tas hensyn til bærekraftig bruk til andre formål».
For mer informasjon, se her!

Roversamling - avlyst, men les for viktig informasjon!
2019-03-15 16:00 - 2019-03-17 18:00
Roverarrangementet 15-17 mars er dessverre avlyst grunnet for få påmeldte. Roverombudet ønsker å finne ut hva som kan gjøres for å skape bedre og mer vellykkede arrangementer. Vi ønsker derfor tilbakemelding fra dere på et kort spørreskjema. Fyll ut her!
Roverombudet ønsker også å kommuniserer med alle rovere på en enklere måte. Det er derfor laget en egen Facebookside for roverne, lik siden her!

NM i Speiding 2019
2019-03-11 18:00 - 21:00 | Skien Fritidspark, Moflatvegen 38, Skien, Grenland, Norge
NM i Speiding arrangeres for 30. året på rad, og denne gangen vil det skje i Grenland, Skien Fritidspark. Her er det store uteområder og muligheter for overnatting samt konkurranser.
Påmelding vil skje via medlemssystemet minspeiding. For mer informasjon se her!
